Document ID: 31989R1699

KOMISSION ASETUS (ETY) N:o 1699/89,
annettu 15 päivänä kesäkuuta 1989,
asetuksen (ETY) N:o 2192/81 keskeyttämisestä, siltä osin kuin se koskee jäsenvaltioiden armeijoiden ja vastaavien yksiköiden voin ostamiseen myönnettävää tukea
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maidon ja maitotuotteiden yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 763/89(2), ja erityisesti sen 12 artiklan 3 kohdan,
sekä katsoo, että
tiettyjen teollisuus- ja kuluttajaryhmien voin käytön tason ylläpitämistä koskevien toimenpiteiden yleisten sääntöjen laatimisesta 24 päivänä kesäkuuta 1981 annetussa neuvoston asetuksessa (ETY) N:o 1723/81(3), sellaisena kuin se on viimeksi muutettuna asetuksella (ETY) N:o 863/84(4), säädetään mahdollisuudesta myöntää tukea markkinoilla olevalle voille, jotta tätä tuotetta voidaan ostaa alennettuun hintaan; armeijat ja vastaavat yksiköt kuuluvat tähän kuluttajaryhmään,
ottaen huomioon nykyinen voin markkinatilanne, jossa nimenomaan tuotanto ja varastot ovat suhteellisen pienet, olisi välttämätöntä vähentää voin ostoon tukea saavien kuluttajaryhmien lukumäärää ja sen vuoksi keskeyttää komission asetuksen (ETY) N:o 2192/81(5), sellaisena kuin se on viimeksi muutettuna asetuksella (ETY) N:o 274/88(6), soveltaminen, ja
maidon ja maitotuotteiden hallintokomitea ei ole antanut lausuntoa puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
Keskeytetään asetuksen (ETY) N:o 2192/81 1 artiklan 1 kohdan soveltaminen.
2 artikla
Tämä asetus tulee voimaan 1 päivänä heinäkuuta 1989.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 15 päivänä kesäkuuta 1989.

Labels: 18
3
17
5